ΚΑΝΟΝΙΣΜΟΣ (ΕΚ) αριθ. 1476/95 ΤΗΣ ΕΠΙΤΡΟΠΗΣ της 28ης Ιουνίου 1995 περί ειδικών λεπτομερειών εφαρμογής του καθεστώτος των πιστοποιητικών εισαγωγής στον τομέα του ελαιολάδου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3290/94 (2), και ιδίως το άρθρο 2,

Εκτιμώντας:

ότι ο κανονισμός (ΕΟΚ) αριθ. 2041/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 557/91 (4), αφορά τις ειδικές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού στον τομέα των λιπαρών ουσιών 7 ότι, από την 1η Ιουλίου 1995, κατά τις εισαγωγές ελαιολάδου στην Κοινότητα εφαρμόζονται οι διατάξεις των συμφωνιών που συνήφθηκαν στο πλαίσιο των διαπραγματεύσεων του Γύρου της Ουρουγουάης 7 ότι πρέπει να προβλεφθούν ορισμένες ειδικές λεπτομέρειες που αφορούν τις εισαγωγές ελαιολάδου 7 ότι, ειδικότερα, πρέπει να καθορισθούν η διάρκεια ισχύος των πιστοποιητιών και η εφαρμοζόμενη εγγύηση, και να προβλεφθεί επίσης ότι, για να επωφελούνται των ειδικών καθεστώτων εισαγωγής όπως αυτά προβλέπονται με την Αλγερία, το Λίβανο, το Μαρόκο, την Τυνησία και την Τουρκία, η εν λόγω τρίτη χώρα πρέπει να αναγράφεται στο πιστοποιητικό 7 ότι οι εισαγωγές ελαιολάδου καταγωγής Τυνησίας, που αναφέρονται στον κανονισμό (ΕΚ) αριθ. 287/94 του Συμβουλίου (5), πραγματοποιούνται με βάση συμφωνία που λήγει στα τέλη Οκτωβρίου 1995 7 ότι οι όροι που αφορούν τις εισαγωγές αυτές δεν μπορούν να τροποποιηθούν πριν από την ημερομηνία αυτή 7 ότι πρέπει να συνεχίσουν να εφαρμόζονται στις εισαγωγές αυτές οι διατάξεις του κανονισμού (ΕΟΚ) αριθ. 2041/75 7 ότι ο εν λόγω κανονισμός εξακολουθεί επίσης να εφαρμόζεται στα πιστοποιητικά εξαγωγής έως τις 31 Οκτωβρίου 1995 7 ότι, κατά συνέπεια, δεδομένου ότι ο κανονισμός αυτός δεν μπορεί να καταργηθεί πριν από την ημερομηνία αυτή, θα πρέπει να προβλεφθεί ρητά ότι οι σχετικές διατάξεις που αφορούν τα πιστοποιητικά εισαγωγής εφαρμόζονται μόνο στις προαναφερθείσες εισαγωγές ελαιολάδου καταγωγής Τυνησίας 7 ότι οι διατάξεις του παρόντος κανονισμού είναι είτε συμπληρωματικές είτε παρεκλιτικές από τις διατάξεις του κανονισμού (ΕΟΚ) αριθ. 3719/88 της Επιτροπής (6), όπως τροποποιήθηκε τελευταία από τον κανονισμό (ΕΚ) αριθ. 1199/95 (7) 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός καθορίζει τις ειδικές λεπτομέρειες εφαρμογής του καθεστώτος των πιστοποιητικών εισαγωγής που καθιερώθηκε από το άρθρο 2 του κανονισμού αριθ. 136/66/ΕΟΚ.

Άρθρο 2

1. Για την εφαρμογή του ειδικού καθεστώτος που προβλέπεται στους κανονισμούς που αφορούν την εκτέλεση των συμφωνιών που έχουν συναφθεί μεταξύ της Κοινότητας και ορισμένων τρίτων χωρών, στην αίτηση του πιστοποιητικού εισαγωγής καθώς και στο πιστοποιητικό πρέπει να περιλαμβάνονται, στις θέσεις 7 και 8, η ονομασία της συγκεκριμένης τρίτης χώρας.

2. Στην περίπτωση αυτή, το πιστοποιητικό δημιουργεί την υποχρέωση εισαγωγής από την αναφερόμενη τρίτη χώρα του προϊόντος που ανταποκρίνεται στις προϋποθέσεις που προβλέπονται στους κανονισμούς που αναφέρονται στην παράγραφο 1, και για το οποίο έχει εκδοθεί το πιστοποιητικό.

Άρθρο 3

1. Η διάρκεια ισχύος του πιστοποιητικού εισαγωγής καθορίζεται σε 60 ημέρες από την ημέρα της εκδόσεώς του κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88.

2. Η εγγύηση που αφορά τα πιστοποιητικά εισαγωγής καθορίζεται σε 10 Ecu ανά 100 χιλιόγραμμα καθαρού βάρους.

Άρθρο 4

Από την ημερομηνία ενάρξεως ισχύος του παρόντος κανονισμού οι διατάξεις του κανονισμού (ΕΟΚ) αριθ. 2041/75 που αφορούν τα πιστοποιητικά εφαρμογής εφαρμόζονται μόνο στις εισαγωγές ελαιολάδου καταγωγής Τυνησίας που προβλέπονται στον κανονισμό (ΕΚ) αριθ. 287/94.

Άρθρο 5

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995. Δεν εφαρμόζεται στο ελαιόλαδο καταγωγής Τυνησίας που εισάγεται υπό το καθεστώς που προβλέπεται στον κανονισμό (ΕΚ) αριθ. 287/94.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουνίου 1995.

Για την Επιτροπή Franz FISCHLER Μέλος της Επιτροπής